open-index/open-wikipedia-markdown huggingface dataset:
Brenivinas

**Brenivinas** (isl. *brennivín*) – Islandijos alkoholinis gėrimas, laikomas šalies ženklu. Brenivinas gaminamas iš rauginamo bulvių minkštimo, gardinamas kmynų sėklomis. Kartais vadinamas *svarti dauði* 'juodoji mirtis'.

Žolelių mirkymas alkoholyje, kad šis taptų pagardintu alkoholiniu gėrimu, yra daugiametė visų Skandinavijos šalių liaudies tradicija.

## Etimologija
Gėrimo pavadinimo  'degantis vynas' kilmė tokia pati kaip ir angliško *brandy* 'brendis' (iš ), .

## Vartojimas
Brenivinas turi neoficialų nacionalinio gėrimo statusą, jis yra tradicinis viduržiemio šventės *Þorrablót* gėrimas, tačiau daugelis islandų geria jį retai. Gėrimas yra stipraus skonio, turi daug alkoholio (37,5 %), bet turi dviprasmišką reputaciją – nors Islandija garsėja dideliais mokesčiais alkoholiniams gėrimams, tačiau brenivinas yra vienas pigesnių gėrimų Islandijos parduotuvėse, todėl dažnai suvokiamas kaip alkoholikų gėrimas.

Brenivinas geriamas paragavus firminio islandų patiekalo *hákarl* (džiovinta duobėse kelis mėnesius fermentuota rykliena), kad „nuplautų“ specifinį skonį.

Brenivinas yra panašus į skandinavų akvavitą, ypač daniškąjį jo variantą, kuris vadinamas  (, ).

Juoda etiketė buvo sukurta, kad žmonės mažiau gertų šį gėrimą. Etiketės centre rate pavaizduoti Islandijos kontūrai.
Sakramentas (upė)

**Sakramentas** () – upė vakarinėse JAV, šiaurės Kalifornijoje, ilgiausia valstijoje. Prasideda Kaskadiniuose kalnuose, netoli Šastos kalno susiliejus vidurinei ir pietinei Sakramento ištakoms. Teka į pietus šiaurine Kalifornijos slėnio, besidriekiančio tarp Siera Nevados ir Ramiojo vandenyno kalnagūbrio, dalimi. Žemupyje pasuka į vakarus ir įteka į Ramiojo vandenyno San Francisko įlanką suformuodama bendrą deltą su San Choakino upe.

Didžiausi intakai: Pitas, Fiveris, Maklaudas, Amerikanas. Upės vanduo naudojamas drėkinimui, įrengtos hidroelektrinės. Laivuojama nuo Sakramento miesto. Pagrindiniai miestai, įsikūrę prie Sakramento upės – Redingas ir Sakramentas.

## Šaltiniai
Leningoras

**Leningoras** () arba **Achalgoris** () – gyvenvietė Pietų Osetijoje, į šiaurės vakarus nuo Dušečio. Smarkiai nukentėjo nuo Osetijos karo.

## Šaltiniai
Ninel Kuznecova

**Ninel Fiodorovna Kuznecova** (; g. 1927 m. gruodžio 9 d. Taškente, Uzbekija - 2010 m. lapkričio 27 d. Maskvoje) – rusų tarybinė teisininkė, kriminologė, teisėtyrininkė penalistė, Maskvos universiteto (MGU) profesorė, TSRS valstybinės premijos laureatė, Nusipelniusi Rusijos Federacijos mokslo veikėja, Nusipelniusi aukštosios mokyklos darbuotoja, viena iš TSRS kriminologijos pradininkų.

## Biografija
Gimė karo lakūno šeimoje.
1945 metais aukso medaliu baigė vidurinę mokyklą ir be egzaminų įstojo į MGU Teisės f., kurį baigė 1950 m., studijavo aspirantūroje, apgynė disertaciją „Atsakomybė už rengimąsi ir pasikėsinimą nusikalsti“. Teisės mokslų kandidatė (1953 m.). 1968 metais apgynė daktaro disertaciją „Nusikaltimas ir nusikalstamumas“.

Dėsto nuo 1953 m. Buvo asistentė, docentė, profesorė, Teisės fak. Baudžiamosios teisės ir kriminologijos katedros vedėja nuo 1985 iki 1999 m.

15 metų buvo Maskvos miesto liaudies deputatų tarybos narė.

## Darbai
### Monografijos, vadovėliai, mokymo priemonės
* Nusikalstamų pasekmių reikšmė // "Значение преступных последствий", 1958
* "Ответственность за приготовление к преступлению и покушение на преступление", 1958
* Nusikaltimas ir nusikalstamumas // "Преступление и преступность", 1969
* Baudžiamoji teisė ir moralė // "Уголовное право и мораль", 1970
* Šiuolaikinė buržuazinė kriminologija // "Современная буржуазная криминология", 1978
* Šiuolaikinė VFR baudžiamoji teisė // "Современное уголовное право ФРГ", 1981
* Kriminologinės determinacijos problemos // "Проблемы криминологической детерминации", 1984
* Nusikaltimas ir ir bausmė Anglijoje, Prancūzijoje, Vokietijoje, JAV, Japonijoje // "Преступление и наказание в Англии, Франции, ФРГ, США, Японии", 1986
* Rusijos BK komentaras // Комментарий к УК РФ. М., "Зерцало", 1997 (в соавт.)
* Двенадцать учебников по уголовному праву и криминологии (1966–2005 гг.)
* Baudžiamosios teisės kursas. Bendroji dalis // Курс уголовного права. Общая часть. Т.1,2. М., "Зерцало", 2000 (в соавт.), Особенная часть. Т. 3, 5. 2000. (в соавт.).
* Rinktiniai darbai // Избранные труды. СПб. Изд. "Юридический центр Пресс". 2003.
* Klasikinis universitetinis vadovėlis „Rusijos baudžiamoji teisė. Bendroji dalis“ // Классический университетский учебник "Уголовное право России. Общая часть".М., Зерцало. 2005.
* Kriminologija. Mokymo priemonė // Криминология. Учебное пособие. М. Проспект. 2006.

## Išnašos

## Šaltiniai
* Сайт MGU Teisės f. svetainė 
* Saratovo organizuoto nusikalstamumo ir korupcijos problemų tyrimo centras
Gruzijos Konstitucija

**Gruzijos Konstitucija** (gruz. კონსტიტუცია) - Gruzijos pagrindinis įstatymas. Priimtas 1995 m. rugpjūčio 24 d. Nustato, kad valstybinė kalba - gruzinų, Abchazijoje - taip pat ir abchazų.

## Struktūra
* Pirmas skyrius. Bendrosios nuostatos
* Antras skyrius. Gruzijos pilietybė. Pagrindinės teisės
* Trečias skyrius. Gruzijos parlamentas
* Ketvirtas skyrius. Gruzijos Prezidentas
* Penktas skyrius. Teisminė valdžia
* Šeštas skyrius. Valstybės finansai ir valstybės kontrolė
* Septintas skyrius. Valstybės gynyba
* Aštuntas skyrius. Konstitucijos peržiūrėjimas
* Devintas skyrius. Pereinamosios nuostatos.

## Nuorodos
* Tekstas PDF 
* Gruzijos Konstitucijos tekstas
Antanas Dailidė (1888)

**Antanas Dailidė** (1888 m. gruodžio 19 d. Barandų kaime, Sintautų valsčius, Šakių apskritis – 1949 m. kovo 31 d. Kudirkos Naumiestyje) – Romos katalikų kunigas, kanauninkas, publicistas.

## Biografija
1904 m. baigė Marijampolės gimnaziją, o 1909 m. – Seinų kunigų seminariją. Studijavo Šveicarijoje: Fribūro universitete įgijo teologijos licenziato laipsnį. 1911 m. gegužės 7 d. įšventintas kunigu. Grajevo, vėliau Virbalio bažnyčios vikaras. 1921-1926 m. lietuvių kalbos mokytojas ir kapelionas Marijampolės valstybinėje gimnazijoje, 1922-1926 m. – šios gimnazijos vicedirektorius. Nuo 1926 m. buvo Vilkaviškio kapitulos kanauninkas, Vilkaviškio kunigų seminarijos vicerektorius, o nuo 1944 m. – Kudirkos Naumiesčio Šv. Kryžiaus Atradimo bažnyčios klebonas.

Nuo 1907 m. *A. Jonučio* ir *A. Lakūnėlio* slapyvardžiu bendradarbiavo „Šaltinyje“, „Ateityje“, „Draugystėje“, „Viltyje“. Tolimas poeto Prano Vaičaičio giminaitis.
Gruzijos civilinis kodeksas

**Gruzijos civilinis kodeksas** - Gruzijos privatinės teisės „Konstitucija“, pagrindinis civilinės teisės šaltinis, Civilinis kodeksas. Tai kodifikuotas įstatymas, sudarytas iš 6 knygų. Priimtas 1997 m. birželio
26 d. (paskelbtas: *Parlamentis uzkebeb*; *Sakanonmdeblo damateba* 1997, Nr. 31).

## Nuorodos
* Gruzijos civilinis kodeksas 
* Gruzijos civilinis kodeksas
Plantiakas

**Plantiakas** (oland. *plantiac*) – 35 % stiprumo tamsiai rudas olandiškas brendis. Plantiakas gali būti geriamas grynas arba kaip mišinio dalis.

Pirmą kartą pagamintas 1870 m. Bolsvarde (*Bolsward*, Nyderlandai). Plantiako kūrėjas – Klaasas Plantinga (1846–1921; *Klaas Plantinga*).
Nuo 1972 m. plantiaką gamina UTO kompanija Schiedame (Nyderlandai).

Pradžioje gėrimas vadinosi *Plantingos konjakas* (*Plantinga Cognac*). Po Antrojo pasaulinio karo, 5-ojo dešimtmečio pabaigoje, pasirodė įstatymai, kurie skelbė, kad žodžiu *cognac* gali vadinti tik brendžiai, gaminami *Cognac* regione. Klaaso Plantingos proanūkis Geritas-Hermanas Plantinga (*Gerrit-Herman Plantinga*) sukūrė pavadinimą *plantiakas* iš žodžių *Plantinga* + *cognac*.

Gėrimo gamyboje naudojamos aromatinės medžiagos yra perkamos iš *Quest International* ir IFF. Tiksli gėrimo sudėtis yra paslaptis, bet ingredientai yra fuzelis, amilo alkoholis, vanilinas, esteriai, slyvų ekstraktas.

## Nuorodos
* Plantiac Adoration shrine
Michailas Marčenko

**Michailas Nikolajevičius Marčenko** (; 1940 m. rugpjūčio 11 d. Krasnodaro kraštas, Rusijos TFSR – 2021 m. liepos 2 d.) – rusų teisininkas teisėtyrininkas, teisės teoretikas, Maskvos universiteto (MGU) profesorius.

## Biografija
Baigęs vidurinę mokyklą, dirbo Krasnodaro gamykloje „Стройдеталь“ (nuo 1957 iki 1959 m.), atliko karo prievolę Tarybinėje Armijoje, Užkaukazės karinėje apygardoje (1959–1962). 1967 m. Maskvos universiteto Teisės fakultete baigė teisės studijas ir įstojo į MGU aspirantūrą. Nuo 1969 iki 1970 m. stažavosi D. Britanijoje (Oksfordas, Kentas, Londono ekonomikos mokykla). 1971 m. baigė aspirantūrą Teisės fakulteto Valstybės ir teisės teorijos katedroje. 1972 m. apgynė kandidato disertaciją. teisės mokslų kandidatas. MGU Teisės f. asistentas (1972–1975 m.), vyresnysis dėstytojas (1975–1976 m.), docentas (1977–1982 m.). 1981 m. apgynė teisės mokslų daktaro disertaciją. Nuo 1982 m. – MGU profesorius, nuo 1985 m. MGU TF Valstybės ir teisės teorijos ir politologijos katedros vedėjas.

Nuo 1982 iki 1992 m. MGU TF dekanas, nuo 1992 iki 1996 m. MGU prorektorius, MGU Mokslo tarybos pirmininko pavaduotojas.

RF Konstitucinio Teismo pirmininko patarėjas, Rusijos teisės mokslų asociacijos prezidentas. Dalyvauja RF Federalinio Susirinkimo Federacijos Tarybos teisinių komisijų veikloje. Disertacijų tarybos daktaro disertacijoms ginti pirmininkas, mokslo žurnalų redkolegijų narys.

Daugiau kaip 300 mokslo darbų, iš kurių 18 – monografijos, vadovėliai, mokymo priemonės, autorius.

## Apdovanojimai
* M. V. Lomonosovo vardo II laipsnio premijos laureatas (1985).
* Nusipelnęs Rusijos Federacijos mokslo veikėjas (2003).

## Nuorodos
* Biografija  
*
Rusijos teisinė sistema

**Rusijos Federacijos teisinė sistema** - Rusijos visuomeninės ir valstybės santvarkos (sistemos) sudėtinė dalis, apimanti teisinę sritį. Ją sudaro Rusijos teisė (teisės normos), Rusijos teisėsauga (tokios institucijos kaip teismai, policija ir kitos).

Plačiąja prasme teisėsaugai ir jos institucijų sistemai Rusijoje yra priskiriami ne tik Rusijos teismai, bet ir Rusijos prokuratūra, Rusijos notariatas, organizacinei posistemei - tokios teisinės organizacijos kaip Notarų rūmai), Rusijos advokatūra ir kitos posistemės, taip pat teisinė kultūra, teisinis švietimas (teisinių žinių perteikimo sistema), teisės mokslai, teisinė sąmonė Rusijoje ir kitos sudėtinės teisinės sistemos dalys.

## Istorija

Rusijos teisės ištakos - Senosios Rusios teisė, teisiniai papročiai. Žymiausias teisės paminklas - Rusų Tiesa. Teisės vystymąsi įtakojo ir Lietuvos teisė (LDK teisė, pvz., Lietuvos Statutai). Šiuolaikinė Rusijos teisė pradėjo formuotis kaip Rusijos TSR teisė XX a. 9 - 10 deš. Perestroikos metais daugeliu teisės keitimų peržiūrėta Rusijos TSR Konstitucija, įstatymai, pripažintas politinis pliuralizmas ir daugiapartinė sistema, įtvirtinta privati nuosavybė, verslininkystės laisvė. 

## Baudžiamoji teisė

## Nuorodos
Rusijos teisės istorija

**Rusijos teisės istorija** - Rusijos Federacijos teisės raida, vystymasis.

## Teisės šaltiniai

Rusijos teisės ištakos - Senosios Rusios teisė, teisiniai papročiai. Žymiausias teisės paminklas - Rusų Tiesa. Rusijos teisės vystymąsi įtakojo ir Lietuvos teisė (LDK teisė, pvz., Lietuvos Statutai). Kiti teisės šaltiniai - 1649 m. Soboro teisynas, baudžiamosios teisės - 1845 m. Rusijos baudžiamasis statutas, 1903 m. Rusijos baudžiamasis statutas, 1845 m. Rusijos baudžiamasis statutas, Petro I karinis statutas.

## Šiuolaikinės teisės formavimasis

Šiuolaikinė Rusijos teisė pradėjo formuotis kaip Rusijos TSR teisė XX a. 9 - 10 deš. Perestroikos metais daugeliu teisės keitimų peržiūrėta Rusijos TSR Konstitucija, įstatymai, pripažintas politinis pliuralizmas ir daugiapartinė sistema, įtvirtinta privati nuosavybė, verslininkystės laisvė.
Kaspars Balodis

**Kasparas Balodis** (; g. 1971 m. gegužės 15 d. Rygoje, Latvija) – latvių teisininkas, teisėtyrininkas civilistas, Latvijos universiteto (LU) dekanas, Latvijos Konstitucinio Teismo teisėjas.

## Biografija
1993 m. Latvijos universiteto Teisės fakultete baigė teisės studijas, 1994 m. teisės magistro studijas (*Minsteres Univeristātē*). 2000 m. apgynė teisės mokslų disertaciją (Minsteres Univeristātē), daktaras.

Nuo 1996 m. LU TF Civilinės teisės mokslų katedros asistentas, lektorius, docentas.
Nuo 2002 m. iki 2007 m. LU Teisės fakulteto dekanas, nuo 2006 m. gruodžio mėn. Latvijos KT teisėjas.

Latvijos CK komentarų bendraautoris (1998 m.).

## Nuorodos
* Biografija (Latvijos KT tinklavietė)
Samara (Rusijos upė)

**Samara** () – upė Rusijoje, Orenburgo ir Samaros srityse; Volgos kairysis intakas. Prasideda Bendrojo Syrto aukštumoje, teka šiaurės vakarų, vakarų kryptimi per stepių lygumas. Vaga vingiuota. Samaros mieste įteka į Volgos upės Samaros tvenkinį.

Didžiausi intakai: Didysis Uranas, Mažasis Uranas, Tokas, Borovka, Didysis Kinelis (dešinieji), Buzulukas (kairysis). Upė laivuojama pačiame žemupyje, nuo Aleksejevkos prieplaukos (41&nbsp;km). Prie Samaros įsikūrę miestai: Soročinskas, Buzulukas, Samara.

## Šaltiniai
Dangerously in Love

**„Dangerously in Love“** – amerikiečių R&B dainininkės Beyoncé Knowles debiutinis solinis albumas, išleistas 2003 m. birželio 24 d. Už šį albumą atlikėja pelnė 5 „Grammy“ apdovanojimus per vieną naktį; kartu su atlikėjomis Lauryn Hill, Alicia Keys, Norah Jones ir Amy Winehouse yra daugiausiai laimėjusi moteris-atlikėja. Su pasauliniais hitais kaip „Crazy in Love“, „Baby Boy“ ir „Naughty Girl“, albumas tapo multiplatininiu Australijoje, Jungtinėje Karalystėje, JAV, o kartu ir pačiu sėkmingiausiu jos karjeroje. Iki šiol parduota virš 14 milijonų albumo kopijų.

Albumas buvo išrinktas į Top 200 albumų sąrašą Rock and Roll Hall of Fame šlovės galerijoje. „Entertainment Weekly“ pavadino albumą „Dangerously in Love“ vienu iš geriausių albumų per 25 metus. Svetainė „NME“ dainą „Crazy in Love“ išrinko geriausia 2000–2009 m. laikmečio kūriniu.

## Dainų sąrašas

* Koprodiuseris

## Pasiekimai topuose

## Apdovanojimai
POP Music Awards
* Most performed song – „'03 Bonnie & Clyde“(Shared with: Jay-Z) (2003)
* Most performed song – „Crazy In Love“(Shared with: Jay-Z) (2004)
* Most performed song – „Baby Boy“(Shared With: Jay-Z, Robert Walker, Scott Storch, Sean Paul) (2005)
* Most performed song – „Me, Myself and I“ (2005)
* Most performed song – „Naughty Girl“ (2005)
* Songwriter of the year – „Naughty Girl“ (2005)

BET Awards, USA
* Best Female R&B Artist – „Crazy in Love“ (2004)
* Best Collaboration – „Crazy in Love“ (2004)

BRIT Awards, UK
* Best International Female Solo Artist (2004)

Grammy Awards, USA
* Best Female R&B Vocal Performance (2004)
* Best R&B Performance by a Duo or Group with Vocal – „The Closer I Get to You“ (2004)
* Best R&B Song – „Crazy in Love“ (2004)
* Best Contemporary R&B Album(2004)
* Best Rap/Sung Collaboration – „Crazy in Love“(2004)

International Dance Music Awards
* Best R&B/Urban – „Crazy in Love“ (2003)

MTV vaizdo klipų apdovanojimai
* Best Female Video – „Crazy in Love“ (2003)
* Best R&B Video – „Crazy in Love“ (2003)
* Best Choreography – „Crazy in Love“ (2003)
* Best Female Video – „Naughty Girl“ (2004)

MTV Europe Music Awards
* Best R&B Award – „Crazy in Love“ (2003)
* Best Song of the Year – „Crazy in Love“ (2003)

MTV Video Music Awards, Japan
* Best Collaboration-„Crazy in Love“(2004)

New Musical Express
* NME Rocklist (End-of-Year Review)-„Crazy in Love“(2003)
* NME Record of the Year (Singles)-„Crazy in Love“(2003)

Nickelodeon Kids' Choice Awards
* Favorite Female Performer-„Crazy in Love“(2004)

Soul Train Music Awards, USA
* Best R&B/Soul Album (2004)

Vibe Awards, USA
* Coolest Collabo-„Crazy in Love“(2003)

## Šaltiniai
Antanas Žievys

**Antanas Žievys** ( 1886 m. vasario 11 d. Kuodžių kaime, Sintautų parapija – 1949 m. rugpjūčio 30 d. Punske, Lenkija) – lietuvių kilmės Romos katalikų kunigas Lenkijoje ir Lietuvoje, Lenkijos kariuomenės karo kapelionas.

## Biografija
Mokėsi Kudirkos Naumiesčio pradinėje mokykloje, vėliau Marijampolės gimnazijoje. 1908 m. baigė Seinų kunigų seminariją, bet dėl jauno amžiaus buvo įšventintas tik diakonu, o 1909 m. vasario 11 d. Varšuvoje – kunigu. Nuo 1909 iki 1911 m. vikaravo Ilguvoje (1909–1912 m.), Teoline (1912–1915 m.), Silvanonyse (1915–1918 m.), Račkose (1918–1919 m.). Klebonavo Kapicėje (1919–1920 m.), Osovėce (1920–1925 m.), Rydzeve (1925–1929 m.).. Susikūrus Lenkijos kariuomenei, tarnavo joje karo kapelionu, jam buvo suteiktas majoro laipsnis. Išėjęs į atsargą, persikėlė į Punską, kur nuo 1936 iki 1949 m. buvo lietuviškos Švč. M. Marijos Dangun Ėmimo bažnyčios klebonu. Antrojo pasaulinio karo metais vokiečiai bažnyčią uždarė, o vėliau miestelį užėmusi Raudonoji Armija kunigą ištrėmė į Rudaminos parapiją. Pokaryje Antanui Žieviui teko atlaikyti didelį Lomžos vyskupijos kurijos spaudimą panaikinti Punsko bažnyčioje lietuviškas pamaldas.

Jaunystėje buvo aktyvus laikraščio „Šaltinis“ bendradarbis ir rėmėjas.

## Išnašos
Dieter Medicus

**Dieter Medicus** (g. 1929 m. gegužės 9 d. Berlin-Steglitz, Vokietija) – vokiečių teisininkas, teisėtyrininkas civilistas, Vokietijos prievolių teisės modernizacijos kūrėjas, Miuncheno universiteto (LMU) profesorius.

## Biografija
Gimė chemiko šeimoje. Nuo 1949 metų studijavo teisės mokslus Berlyno Humboldtų universitete, Viurcburge ir Miunsteryje. 1954 metais Miunsteryje išlaikė pirmąjį valstybinį teisės egzaminą, 1957 metais – antrąjį. Būdamas Max Kaser mokiniu Hamburge Medicus tyrinėjo savo disertacijoje 1956 metais (Miusnterio u.) bei 1962 metais habilitacijoje (*Id quod interest, Studien zum römischen Recht des Schadensersatzes*) Hamburge romėnų teisės klausimus.

Vėliau dėstė, nuo 1962 metų Kylio universiteto profesorius (1966 m. kviestas dėstyti Tiubingeno universitete), nuo 1969 m. Regensburgo universiteto, nuo 1978 m. iki 1994 m. LMU profesorius (iki kol tapo emeritas). Būdamas pensijoje iki 2008 m. buvo Vitenbergo universiteto prievolių teisės dėstytojas.

## Literatūra

* Maximilian Fuchs, *Dieter Medicus zum 80. Geburttag*, NJW 2009, 1400
* Volker Beuthien, *Dieter Medicus zum 75. Geburtstag*, NJW 2004, 1642.
Samara (Ukrainos upė)

**Samara** () – upė rytų Ukrainoje; Dniepro kairysis intakas. Prasideda Donecko kalvagūbryje, Donecko srities šiaurės vakaruose, prie Marijivkos kaimo. Aukštupyje kerta Charkivo srities pakraštį, o toliau teka į vakarus Dniepropetrovsko sritimi. Žemupyje pasuka į pietvakarius ir Dnipre įteka į Dnieprą.

Didžiausi intakai: Bykas, Vovčia (kairieji), Didžioji Ternivka (dešinysis). Upės vagos plotis iki santakos su Vovčia – 15–40 m, toliau – 40–80 m (didžiausias plotis 300 m). Slėnis asimetrinis, 2,5–12 km pločio. Salpa abipusė, 3–4 km pločio. Upė užšąla gruodžio pabaigoje, atitirpsta kovo pradžioje. Aukštupio vaga vietomis išdžiūsta, susiskaido į atskirus telkinius. Žemupyje patvenkta. Prie Samaros įsikūrę miestai: Ternivka, Novomoskovskas, Dnipras.

## Šaltiniai
Rusijos Federacijos Federalinės saugumo tarnybos Operatyvinės informacijos ir tarptautinių ryšių tarnyba

**Rusijos Federacijos FSB Operatyvinės informacijos ir tarptautinių ryšių tarnyba** (*Служба оперативной информации и международных связей*) – buvusi Strateginio planavimo, prognozių ir analizės tarnyba (*Служба анализа, прогноза и стратегического планирования*). Ši tarnyba dar vadinama „Penktąja tarnyba“. Tarnyba atlieka pagrindines FSB analitines funkcijas. Ji atlieka tiek operatyvinės, tiek viešos informacijos analizę. Šios informacijos pagrindu rengiami strateginiai FSB veiklos planai, bei teikiamos analitinės pažymos FSB tarnybos ir Rusijos valstybės vadovybei. Šios tarnybos Operatyvinės informacijos departamentas vykdo ir koordinuoja FSB žvalgybinę veiklą regioniniuose padaliniuose. Tarnyba taip pat atlieka tarptautinio bendradarbiavimo funkcijas.

## Vadovai
* Oleg Michailovič Osobenkov (*Олег Михайлович Особенков*) – paskirtas 1997.
* Sergej Ivanov (*Сергей Иванов*) – paskirtas 1998 rugpjūtį.
* Viktor Ivanovič Komogorov (*Виктор Иванович Комогоров*) – paskirtas 1999.

## Struktūra
* Operatyvinės informacijos departamentas (*Департамент оперативной информации*; *ДОИ*) – iki 2004 metų FSB reformos vadinosi *Operatyvinės informacijos koordinavimo valdyba* (*Управление координации оперативной информации*; *УКОИ*).
* Analitinė valdyba (*Aналитическое управление*; *ИАУ*).
* Strateginio planavimo valdyba (*Управление стратегического планирования*).
* Atviros informacijos skyrius (*Отдел открытой информации*).
* Tarptautinio bendradarbiavimo valdyba (*Управление международного сотруничества*).
* Operatyvinio informavimo grupė (*Группа оперативного информирования*; *ГОИ*) – grupė rengia pažymas RF prezidentui.

## Šaltiniai
* Daugiau apie tarnybą  
* Operatyvinės informacijos departamentas
Samošas

**Samošas** (), **Somešas** () – upė Rumunijoje ir Vengrijoje; Tisos kairysis intakas. Prasideda dvejomis ištakomis Karpatuose: Mažuoju Somešu, prasidedančiu Apusenio masyve į rytus nuo Klužo, ir Didžiuoju Somešu, ištekančiu iš Rodnos masyvo šalies šiaurėje. Teka į šiaurės vakarus, vaga labai vingiuota. Žemupyje teka Dunojaus vidurupio lyguma. Įteka į Tisą netoli Vašarošnamenio.

Didžiausi intakai: Almašas, Agrijus, Selajus (kairieji), Lepušas (dešinysis). Upės vanduo naudojamas drėkinimui. Žemupyje laivuojama. Prie Samošo įsikūrę miestai: Dežas, Žibou, Satu Marė (Rumunija), Feherdjarmatas (Vengrija).

Antikos laikais upė vadinta *Samus*.

## Šaltiniai
Judėjimas už Tibeto nepriklausomybę

**Judėjimas už Tibeto nepriklausomybę** – judėjimas, kurio tikslas – atkurti istorinį Tibetą, sudarytą iš 3 tradicinių provincijų – Amdo, Khamo ir U-Cango, kaip nepriklausomą valstybę. Judėjimui vadovauja svetur (ypač Indijoje) gyvenantys tibetiečiai, palaikomi kai kurių asmenų ir organizacijų. Tarp palaikytojų didžiąją dalį sudaro JAV ir Europos įžymybės, taip pat kai kurie ne tibetietiškos kilmės Tibeto budizmo išpažinėjai. Kokiu mastu ir kiek pasekėjų šis judėjimas turi pačiame Tibeto AR ir kitose tibetiečių apgyvendintose zonose KLR viduje, sunku įvertinti, nes nėra gerai žinoma. Lietuvoje taip pat veikia Tibeto laisvės rėmimo judėjimo iniciatyvinė grupė.

Tibeto nepriklausomybės judėjimo tikslas skiriasi nuo tibetiečių dvasinio lyderio Dalai Lamos XIV paskelbto tikslo. Po 2008 m. vykusių neramumų Tibete Dalai Lama pakartojo siekiąs ne nepriklausomybės, o tik didesnės autonomijos Tibetui Kinijos sudėtyje.

## Įžymybių parama ir Laisvės koncertai

Paris Hilton yra viešai pareiškusi apie savo paramą šiam judėjimui, teikia paramą ir labdaros koncertus aplink Niujorką. Britų komikas Raselas Brendas savo laidoje BBC Radio 2 taip pat ne kartą yra minėjęs apie paramą šiam judėjimui. Ričardas Giras yra vienas aktyviausių šio judėjimo palaikytojų ir net pirmininkauja Tarptautinės Kampanijos už Tibetą direktorių tarybai.

## Taip pat skaitykite
* Sąrašas:Aktyvūs autonominiai ir secesionistiniai judėjimai
* Centrinė Tibeto administracija
* 2008 m. neramumai Tibete
* Nangpa La žudynės

## Šaltiniai

## Nuorodos
* Tarptautinis Tibeto nepriklausomybės judėjimas 
* Tarptautinė kampanija dėl Tibeto
* Free Tibet kampanija
* Tibeto jaunimo kongresas
* 1991 m. dokumentinis filmas, ''Giesmė Tibetui''
2009 m. Europos moterų krepšinio čempionatas

**2009 m. [[Europos moterų krepšinio čempionatas]]** 2009 m. birželio 7-20 d. vyko Latvijoje.

## Arenos

Čempionatas vyko trijuose miestuose: Valmieroje, Liepojoje ir Rygoje

## Dalyviai

*  Latvija - šeimininkė.
*  Rusija - pateko į Europos moterų krepšinio čempionato 2007 geriausiųjų penketuką. 
*  Ispanija - pateko į Europos moterų krepšinio čempionato 2007 geriausiųjų penketuką.
*  Baltarusija - pateko į Europos moterų krepšinio čempionato 2007 geriausiųjų penketuką.
*  Čekija - pateko į Europos moterų krepšinio čempionato 2007 geriausiųjų penketuką.
*  Lietuva - įveikė Europos moterų krepšinio čempionato kvalifikacijos turnyrą.
*  Izraelis - įveikė Europos moterų krepšinio čempionato kvalifikacijos turnyrą.
*  Turkija - įveikė Europos moterų krepšinio čempionato kvalifikacijos turnyrą.
*  Lenkija - įveikė Europos moterų krepšinio čempionato kvalifikacijos turnyrą.
*  Prancūzija - įveikė Europos moterų krepšinio čempionato kvalifikacijos turnyrą.
*  Slovakija - įveikė Europos moterų krepšinio čempionato kvalifikacijos turnyrą.
*  Graikija - įveikė Europos moterų krepšinio čempionato kvalifikacijos turnyrą.
*  Serbija - įveikė Europos moterų krepšinio čempionato kvalifikacijos turnyrą.
*  Vengrija - įveikė Europos moterų krepšinio čempionato kvalifikacijos turnyrą.
*  Ukraina - įveikė Europos moterų krepšinio čempionato kvalifikacijos turnyrą.
*  Italija - įveikė Europos moterų krepšinio čempionato kvalifikacijos turnyrą.

## Turnyras

### Grupės

### Grupė A

### Grupė B

### Grupė C

### Grupė D

### Atranka (grupė E)

### Atranka (grupė F)

### Atkrintamos varžybos

### Ketvirtfinaliai

### Pusfinaliai

### Dėl trečios vietos

### Finalas

## Vietos

|-style="background-color:gold;" |LIETUVA
! 
| 
|-style="background-color:silver;" |
! 
| 
|-bgcolor=cd853f |
! 
| 
|-style="background-color:lightblue;" |
! 4
| 
|-style="background-color:lightblue;" |
! 5
| 
|-style="background-color:lightblue;" |
! 6
| 
|-style="background-color:lightblue;" |
! 7
| 
|-style="background-color:lightblue;" |
! 8
| 
|-style="background-color:lightgreen;" |
! 9-12
| 
|-style="background-color:lightgreen;" |
! 
| 
|-style="background-color:lightgreen;" |
! 
| 
|-style="background-color:lightgreen;" |
! 
| 
|-style="background-color:pink;" |
! 13-16
| 
|-style="background-color:pink;" |
! 
| 
|-style="background-color:pink;" |
! 
| 
|-style="background-color:pink;" |
! 
| 
|}

## Taip pat skaitykite

Eurobasket 2009
Rusijos Federacijos Federalinės saugumo tarnybos Kontrolės tarnyba

**Rusijos Federacijos FSB Kontrolės tarnyba** (*Контрольная служба*) - tarnybos veikla nukreipta į FSB vidaus saugumo užtikrinimą bei kontrolę kaip šios funkcijos atliekamos kituose FSB padaliniuose. Tarnyba atlieka FSB darbuotojų priežiūros funkcijas, kurios pasireiškia personalo kontrole bei vidinių incidentų tyrimu.

## Vadovai
* Aleksandras Ivanovičius Ždankov (*Александр Иванович Жданьков*)
* Jurijus Jurjevičius Ignaščenkovas (*Юрий Юрьевич Игнащенков*) nuo 2007.

## Struktūra
* Personalo inspekcija (*Инспекция по личному составу*).
* Kontrolės ir revizijų valdyba (*Контрольно - ревизионное управление*).
* Vidaus saugumo valdyba (*Управление собственой безопастности*)

## Šaltiniai
Daugiau apie tarnybą
Simonas Skinkys

**Simonas Skinkys (Skinkis)** (1842 m. spalio 9 d. Antupių kaime, dab. Vilkaviškio rajonas – 1937 m. balandžio 16 d. Žemojoje Panemunėje, dab. Šakių rajonas) – Romos katalikų kunigas, kalbininkas, draudžiamos spaudos platintojas ir rėmėjas.

## Biografija
Mokėsi Antupiuose pas daraktorių ir Vilkaviškio pradinėje mokykloje. Po Marijampolės gimnazijos baigimo mokytojavo Gižuose. Įstojo į Seinų kunigų seminariją. Jos klierikai buvo sutarę atostogų metu rinkti žodžius būsimam lietuvių kalbos žodynui, bet savo įsipareigojimų netęsėjo. Tik vienas Simanas Skinkis surinko nemažai žodžių ir visą medžiagą perdavė Petrui Kriaučiūnui. Įšventintas kunigu dirbo sielovados darbą Pajevonyje, Lukšiuose, Žemojoje Panemunėje. Kurį laiką dirbo Seinų kunigų seminarijos dainavimo mokytoju. 1875–1876 m. sudarinėjo lietuvių – rusų kalbų žodyną, kurį užbaigti nepavyko. Nuo 1888 m. iki mirties gyveno Žemojoje Panemunėje.

Brolis kunigas Juozas Skinkys (1870–1943) – poetas, tautosakos rinkėjas ir knygnešys – nuo 1909 m. iki mirties gyveno Žemojoje Panemunėje. Gyvenimo paskutiniuosius metus abu broliai praleido kartu, palaidoti Žemosios Panemunės šv. Vincento Pauliečio bažnyčios šventoriuje.

## Šaltiniai
Samuras

**Samuras** () – upė Rusijoje, pietų Dagestane. Prasideda ledyne Didžiojo Kaukazo kalnuose, 3200 m aukštyje, Hutono kalno šiaurės rytiniame šlaite. Teka kalnais rytų, šiaurės rytų kryptimi. Žemupyje teka Rusijos-Azerbaidžano valstybine siena. Įteka į Kaspijos jūrą; sudaro deltą.

Upės vanduo labai drumzlinas (>3000 g/m³ nešmenų). Poplūdis trunka nuo kovo pabaigos iki rugpjūčio. Nuo upės atsišakoja Samuro-Apšerono ir Samuro-Derbento drėkinimo kanalai.

Upės pakrantės gyvenamos retai: aukštupyje ir vidurupyje yra keli avarų kaimai, žemiau gyvena cachurai ir rutulai, o žemupyje – lezginai.

## Šaltiniai
Sanas

**Sanas** (, ) – upė pietryčių Lenkijoje; Vyslos dešinysis intakas. Prasideda Ukrainos-Lenkijos pasienyje, Karpatų kalnuose (Aukštutiniuose Beskiduose), 900 m aukštyje. Teka šiaurės vakarų kryptimi, pradžioje per kalvotą lygumą, paskui kerta Sandomežo žemumą.

Didžiausi intakai – Vislokas ir Tanevas (kairieji). Aukštupyje upė patvenkta Solino tvenkiniu. Poplūdis vyksta vasario-gegužės mėnesiais, vasarą nusenka. Žemupyje laivuojama. Svarbiausi miestai prie Sano – Sanokas, Pšemyslis, Jaroslavas.

Upės pavadinimas greičiausiai yra keltiškos kilmės.

## Šaltiniai
Tomas Žilinskas (1866)

**Tomas Žilinskas** (1866 m. gruodžio 24 d. Antupių kaime, dab. Vilkaviškio rajonas – 1934 m. Rietave, dab. Plungės rajonas, palaidotas Šunskų kapinėse, dab. Marijampolės rajonas) – Romos katalikų kunigas, kalbininkas, publicistas, draudžiamos spaudos platintojas, tautosakininkas.

## Biografija
Augo žinomo mokytojo Tomo Ferdinando Žilinsko šeimoje. Mokėsi Seinų kunigų seminarijoje, kur buvo vienas iš lietuvių klierikų draugijos vadovu. Draugija puoselėjo tautinę dvasią, platino uždraustą lietuvišką spaudą. Įšventintas kunigu dirbo sielovados darbą Suvalkų gubernijos bažnyčiose, padėjo savo tėvui steigiant Veiverių mokytojų seminariją. Surinko apie 500 liaudies dainų, parengė lietuvių kalbos žodyną, kuris liko neišleistas. Išvyko į JAV, kur dirbo pastoracinį darbą Amerikos lietuvių bažnyčiose. Grįžęs į Lietuvą, 1921 m. Domeikų kapinėse pastatė paminklą Žilinskų giminei, ant kurio iškalti Maironio žodžiai. Po Antrojo pasaulinio karo jis buvo nugriautas, vėliau P. Žilinskas su S. Lisausku paminklo dalis iškėlė iš Šešupės ir paminklą atstatė.

## Bibliografija
Tomas Žilinskas. Katalikų bažnyčia ir demokratizmas. Darbininko Sp., So. Boston, 1918

## Nuorodos
* Biografija
Bandžarai (Indija)

**Bandžarai** – Indijos klajoklių tauta, spėjama dravidų kilmės. Save laiko radžputi-brahmanų palikuonimis. Gyvena Andhra Pradeše, Karnatakoje, Maharaštroje, Radžastane ir kitose valstijose. Iš viso apie 5,6 mln. Apie pusę bandžarų kalba lambadi kalba (vienas iš hindustani radžastaniečių dialektų), kitų gimtoji kalba yra hindi, telugų kalba arba kitos gyvenamose vietose dominuojančios kalbos.

Anksčiau daugiausia vertėsi javų transportavimu jaučiais, bet iš šio verslo juos išstūmė nutiesti geležinkeliai.

## Kultūra

Maistui naudoja ir nevegetariškus, taip pat labai aštrius valgius. Moterys vilki labai spalvingus rūbus ir tatuiruoja rankas. Rūbus dekoruoja veidrodžių gabaliukais ir monetomis.
Johan Banér

**Johan Banér** (1596 m. birželio 23 d. Djursholmo pilyje Uplande – 1641 m. gegužės 10 d.) – danų kilmės Švedijos feldmaršalas Trisdešimties metų kare.

Buvo švedų regento Karolio IX 1600 m. už ištikimybę Zigmantui Vazai nužudytojo senatoriaus sūnus. Pasižymėjo Gustavo Adolfo Pabaltijo karuose su rusais ir lenkais, 1621 m. užimant Rygą sužeistas, buvo pakeltas pulkininku, 1626 m. švedų komendantas Rygoje. 1630 m. kartu su Gustavu Adolfu įžengė į Vokietiją. Čia 1631 m. pasižymėjo Breitenfeldo kautynėse, 1632 m. vadovavo švedų armijai pietų Vokietijoje, 1634 m. Čekijoje, 1636 m. įveikė austrus ir saksus prie Vitstoko, 1639 m. austrus prie Chemnico. 1641 m. vos nepagavo Vokietijos reichstago posėdžiaujančio Regensburge. Pasižymėjo narsumu ir kariniais sugebėjimais (600 savo paimtų vėliavų išsiuntė į Švediją), tačiau ir gyventojų plėšimu. Mirė nunuodytas.
Rusijos Federacijos Federalinės saugumo tarnybos Personalo ir organizacinio darbo tarnyba

**Rusijos Federacijos FSB Personalo ir organizacinio darbo tarnyba** (*Служба организационно-кадровой работы*) originalo kalba trumpinama СОКР - tarnybos veikla skirta darbui su FSB personalu. Ji rūpinasi darbuotojų priėmimu ir atleidimu iš FSB tarnybos, darbuotojų asmens bylų tvarkymu ir kitomis tipinėmis personalo padalinio funkcijomis.

## Vadovai
* Jevgenijus Solovjovas (*Евгений Соловьев*).
* Jevgenijus Nikolajevičius Lovyrevas (*Евгений Николаевич Ловырев*).

## Struktūra
* Specialiųjų registracijų valdyba (*Управление специальных регистраций*).
* Planavimo ir organizavimo valdyba (*Организационно - плановое управление*).
* Personalo valdyba (*Управление кадров*).

## Šaltiniai
FSB struktūra
Banganapalas

**Banganapalas** (*Banganapalle*, taip pat *Banaganapalli, Banganapalli*) – kunigaikštystė Indijoje, Madraso provincijoje, panaikinta 1947 m. Plotas - 1 077 km², iki Antrojo pasaulinio karo gyveno apie 37 000 gyventojų.
Banfšyras

**Benfširas** – tradicinis regionas šiaurės Škotijoje, tarp 1890 ir 1975 m. – grafystė. 1612 km² ploto. Administracinis centras – Benfas. Kalnuota (Grampiano kalnai), aukščiausia viršūnė *Ben Muichdhui* (1309 m). Svarbiausios upės: Spėjus, Eivonas ir Deveronas.
Tas saldus žodis – laisvė

**Tas saldus žodis – laisvė** – 1973 m. Lietuvos kino studijoje kartu su kino studija „Mosfilm“ sukurtas dviejų serijų meninis filmas. Politinis trileris. Filmo trukmė – 154 min.

## Kūrybinė grupė
* Scenarijaus autoriai – Valentinas Ježovas, Vytautas Žalakevičius
* Režisierius statytojas – Vytautas Žalakevičius
* Kompozitorius – Viačeslavas Ovčinnikovas
* Operatorius statytojas – Vladimiras Nachabcevas
* Dailininkai statytojai – Levanas Šengelija, Vytautas Kalinauskas
 

## Vaidina
* Regimantas Adomaitis – Franciskas Vargasas
* Irina Mirošničenko – Marija, jo žmona
* Bronius Babkauskas – senatorius Migelis Karera
* Ion Ungureanu – senatorius Albertas Ramiresas
* Lorents Arushanyan – senatorius Valteris Kondė
* Juozas Budraitis – Felicijus
* Michajus Volontiras – Karlosas – „Šarvuota nugara“
* Rodionas Nachapetovas – Benediktas
* Sayat Aliyeva – Natača
* M. Moran Suares – Manuelis
* Borisas Cymba – kapitonas Radas, tvirtovės viršininkas
* Vytautas Paukštė – kalėjimo gydytojas
* Algimantas Masiulis.

## Siužetas
Antrasis Vytauto Žalakevičiaus „Lotynų Amerikos“ trilogijos filmas (kartu su „Visa teisybė apie Kolumbą“ bei „Kentaurai“).
Veiksmas vyksta vienoje iš Lotynų Amerikos šalių XX a. 7-tame dešimtmetyje. Revoliucionieriai nesėkmingai bando išlaisvinti iš kalėjimo savo vadus. Nesuradus kitų būdų, ryžtamasi kasti tunelį į jų kamerą…

## Apdovanojimai
* 1973 – Maskvos tarptautinio kino festivalio Auksinis prizas; TSRS Dailininkų sąjungos diplomas dailininkui L. Šengelijai
* 1974 – Roterdamo tarptautinio kino festivalio antrasis prizas
* 1974 – Antverpeno tarptautinio kino festivalio antrasis prizas.
Papartynai

**Papartynai** – kaimas Šakių rajono savivaldybėje. Seniūnaitijos centras. Šiaurinė kaimo riba – Siesarties upė. Pietų ir pietryčių kaimynai yra Vaitiekupių, Vilkeliškių ir Daugėliškių kaimai. Riba – nedidukas Vaitiekupio upelis. Vakarinėje pusėje Papartynai ribojasi su Paspirgėlių kaimu ir dideliu Pariebių kaimo alksnynu, vietinių vadinamu Pariebių krūmais..

## Etimologija

Kaimo pavadinimas kildinamas nuo augalo paparčio, nors kilmės istorija nėra aiški.

## Gyventojai

### Žymūs žmonės
* Pranas Klimaitis
* Antanas Baltrušaitis-Antanėlis

## Šaltiniai
Andrius Dubinskas

**Andrius Dubinskas** (1868 m. lapkričio 20 d. Gulbiniškių kaime, dab. Vilkaviškio rajonas – 1945 m. balandžio 17 d., NKVD kalėjime) – teisininkas, spaudos bendradarbis, visuomenės veikėjas, draudžiamos lietuviškos spaudos platintojas, pedagogas.

## Biografija
Mokėsi Marijampolės gimnazijoje, Seinų kunigų seminarijoje. Studijavo Peterburgo dvasinėje akademijoje ir ją baigė teologijos magistro laipsniu. Po to, 1901 m. baigė Peterburgo universiteto teisės fakultetą. Peterburge tarnavo valdininku Senate ir Finansų ministerijoje, mokytojavo. Aktyviai dalyvavo lietuvių visuomeninėje veikloje. Iš caro valdžios buvo gavęs leidimą leisti lietuvišką laikraštį, kurį, kun. Pranciškui Būčiui tarpininkaujant, perleido Jonui Totoraičiui. Pastarasis grįžęs į Seinus ėmė leisti laikraštį Šaltinis.

Peterburge A. Dubinskas per Suomiją gaudavo "Tėvynės Sargą" ir "Žinyčią", juos išsiuntinėdavo paštu. Kad nesukeltų įtarimo, siunčiami vokai turėjo Senato štampą.

Artimai susipažino su Vidaus reikalų ministerijos valdininku Strolmanu, kuriam buvo pavesta ruošti medžiagą ir pristatymą Ministrų komitetui lietuviškos spaudos lotynų rašmenimis reikalu. Ministerija 1903 m. jau buvo galutinai nusistačiusi leisti lietuviams spaudą lotyniškomis raidėmis tik maldaknygėms ir kalendoriams spausdinti, ir šiam savo sumanymui jau buvo gavusi kitų suinteresuotų institucijų pritarimą. Andrius Dubinskas įprašė Strolmaną pristatymą Ministrų komitetui pristabdyti ir surasti pretekstą surinkti papildomos medžiagos. Buvo užklaustas ir naujai paskirtas Vilniaus generalgubernatorius Sviatopolk- Mirskij. Jo nuomonė suteikė pagrindo klausimą svarstyti iš naujo. To išdavoje 1904 m. spauda lietuviams buvo grąžinta be jokių suvaržymų.

1921–1922 m. tarnavo Lietuvos konsulu Petrograde. Grįžęs Lietuvon 1924 m., mokytojavo, 1928-1933 m. buvo Prienų taikos teisėjas ir Marijampolės apygardos teismo narys, o 1934 – 1938 m. – Kauno apygardos teismo pirmininkas.

Nuo 1890 m. bendradarbiavo „Ūkininke“, „Tėvynės sarge“, „Vilniaus žiniose“, „Varpe“, „Draugijoje“ ir kituose.

Lietuvą užėmus Raudonajai Armijai, 1945 m. suimtas ir kalėjime nukankintas.

## Nuorodos
* Biografija
Lietuviškoji enciklopedija, t. 9, Kaunas, 1939, p. 78-79.
Howard Phillips Lovecraft

**Howard Phillips Lovecraft** (1890 m. rugpjūčio 20 d. – 1937 m. kovo 15 d.) – amerikiečių rašytojas, rašęs siaubo, fantastikos apsakymus, priskiriamus keistajai literatūrai ().

Lovecrafto pagrindinis įkvėpimas ir išradimas buvo kosminio siaubo (*cosmic horror*) žanras; mintis, kad gyvybė yra nesuvokiama žmogišku protu ir kad visata yra iš esmės svetima. Lovecrafto kūryba išvystė kultą, kilusį iš jo kūrinio *[[Cthulhu Mythos]]*, kuris yra serija laisvai sujungtos grožinės literatūros, rodančios žmogiškumą ir žmogų, neigiantį panteoną, taip pat – *[[Necronomicon]]* – pramanytą ritualų rinkinį. Jo darbai buvo giliai pesimistiški ir ciniški, metantys iššūkį švietimo, romantizmo ir krikščioniško humanizmo vertybėms.

Lovecrafto reputacija užaugo per dešimtmečius ir dabar jis yra įvertinamas kaip vienas iš įtakingiausių 20-ojo šimtmečio siaubo rašytojų. Jis kartu su Edgar Allan Poe padarė labai didelę įtaką vėlesnėms siaubo literatūros rašytojų kartoms.

## Nuorodos
* The H. P. Lovecraft Archive
* Howard P. Lovecraft Collection .
* The H. P. Lovecraft Historical Society
* The eBook Lovecraft Collection 
* Howard Phillips Lovecraft , S. T. Joshi *The Scriptorium* (themodernword.com)
* The H. P. Lovecraft Film Festival and CthulhuCon
* A Virtual Walking Tour of Lovecraft's Providence
Marius Bezykornovas

**Marius Bezykornovas** (g. 1976 m. rugpjūčio 22 d. Kybartai) – Lietuvos futbolininkas, treneris. Žaidė saugo pozicijoje. Didžiąją karjeros dalį praleido FBK Kaunas klube.

## Pasiekimai

* A lyga: 1999, 2000, 2001, 2002, 2003, 2004 m.
* LFF taurės čempionas: 2002, 2004 m.
* LFF supertaurės čempionas: 2002, 2004 m.

## Įvarčiai rinktinėje

## Trenerio karjera

2024 m. rugsėjo mėn. įgijo UEFA A trenerio licenciją.

## Nuorodos
* Eurofootball.lt 
* 

## Šaltiniai
Kovenas

**Kovenas** – terminas, apibūdinantis raganų susibūrimą. Dabar šis terminas taip pat vartojamas kaip Wicca tikėjimo, tęsiančio raganavimo tradicijas, bendruomenės apibūdinimas. Wicca tikėjimo kovenų galima rasti daugelyje pasaulio šalių – Didžiojoje Britanijoje, Airijoje, Italijoje, Vokietijoje, JAV, Prancūzijoje ir nuo 2008 m. – Lietuvoje.

Coven, išvertus iš anglų kalbos, reiškia „sąskrydis“.

## Išnašos
Arūnas Mika

**Arūnas Mika** (g. 1970 m. lapkričio 11 d.) – karjerą baigęs lietuvių futbolininkas, Lietuvos rinktinės gynėjas.

## Biografija
Futbolą pradėjo žaisti septynerių metų kaip vartininkas, tačiau karjerą pradėjo kaip puolėjas Vilniaus „Žalgirio“ klube ir jame žaidė nuo 1987 iki 1989 m. Vėliau penkerius metus gynė (1989–1994 m.) „Klaipėdos Sirijaus“ komandos garbę kaip gynėjas ir puolėjas. 1994 metais perėjo į „Kauno Inkaro“ klubą kuriam atstovavo iki 1998 metų. Toliau žaidėjas metus žaidė Rusijoje „Machačkalos „Anži“ klube (1998 m. 1999 m.), atstovavo „Kauno Žalgirio“ (1999–1999 m. bei FBK Kauno (2000–2001 m.) komandoms. Iš Kauno žaidėjas išvyko į Šiaulius, kur atstovavo „Sakalo“ klubui (2001 m.), tačiau nepraėjus nė sezonui išvyko į Švediją ir gynė trečioje pagal pajėgumą Švedijos lygoje žaidusią Arvikos miestelio komandos garbę (2001–2001 m.). Po metų Švedijoje žaidėjas persikėlė į Farerų Salas, kur žaidė „B71“ komandoje (2002–2002 m.) Sezoną praleidęs ne pačioje stipriausioje lygoje, žaidėjas grįžo į tėvynę ir tapo Lietuvos čempionų „FBK Kaunas“ komandos nariu. Po metų Kaune žaidėjas išvyko arčiau savo gimtinės į Klaipėdą ir atstovavo „Rodovito“ komandai nuo 2003 iki 2004 metų. Būdamas 34 metų, žaidėjas grįžo atgal į Švediją, kur baigė savo karjerą šeštoje pagal stiprumą lygoje žaidusioje ekipoje „Hillringsberg“. Po ilgos pertraukos žaidėjas nusprendė išbandyti salės futbolą ir 2011 m. sudarė sutartį su Norvegijos Hamaro miesto lygos „BFK Pondus“ komanda.

Per savo karjerą žaidėjas žaidė gynėjo, saugo ir puolėjo pozicijose.

## Įvarčiai rinktinėje

## Nuorodos
* Wn.com
Ignas Čižiauskas

**Ignas Čižiauskas** (1873 m. balandžio 24 d. Šipultiškių kaime, dab. Alytaus rajonas – 1926 m. liepos 22 d. Šakiuose, palaidotas Miroslave, dab. Alytaus rajonas) – knygnešys, Romos katalikų kunigas, publicistas.

## Biografija
Baigė Seinų kunigų seminariją. Vikaravo Igliaukoje ir Suvalkuose. 1903–1906 m. buvo išvykęs į Italiją, kur studijavo Romoje, vėliau – Šveicarijos Fribūro universitete. Nuo 1907 m. kunigavo Krokialaukyje, Vygriuose, Rutkuose, Zavaduose, Lomžoje, Šakiuose.

Igliaukoje platino lietuvišką spaudą, įsteigė „Žiburio“ skaityklą ir knygyną. Kaimuose rengdavo lietuviškus vakarus, kuriems pats rašydavo vaidinimus, eilėraščius. „Amerikos žvaigždės“, „Tėvynės sargo“, „Šaltinio“ ir „Laisvės“ bendradarbis.

## Nuorodos
* Biografija
Košmaras

**Košmaras** (, kilo nuo skandinavų mitologinio demono Maros) – nerimastingas sapnas, sukeliantis panikos, siaubo jausmą.

Naktiniai košmarai laikomi nefiziologine sapno būsena ir kyla greitojo miego būsenoje. Košmaras trunka nuo keleto minučių iki pusvalandžio. Jis užsibaigia staigiu pabudimu jaučiant išgąstį, netrukus ateina realybės jausmas, kai suvokiama, jog tai tebuvo sapnas. Po košmaro žmogus paprastai ilgai neužmiega, vis prisimindamas nerimastingą siužetą.

Košmarui būdingas ryškus siužetas, kurio centre atsiduria pats sapnuojantysis. Sapne vystosi kažkoks siaubingas, nelaimingas atsitikimas (kritimas, skendimas, skausmas), dažnai besibaigiantis sapnuojančiojo mirtimi, ties kurios momentu ir prabundama.

Košmarų priežastimi laikomi sąmonės neapdirbti, neįsisąmoninti neseni įvykiai, traumuojantys išgyvenimai, stresas, psichinės ir fizinės perkrovos. Košmarus paskatina persivalgymas ar aštraus maisto valgymas nakčiai (nes suaktyvėja metabolizmas), karščiavimas, išgąstis prieš einant miegoti. Žmonės, patyrę traumiškų išgyvenimų (kankinimai, pagrobimas, persekiojimas ir kt.) košmaro metu neretai grįžta į nemalonų prisiminimą.

Psichoanalizėje košmaras laikomas stipriu užgniaužtų troškimų (dažniausiai – seksualinių) proveržiu. Košmaras vidutiniškai susapnuojamas kartą per mėnesį. Košmarus dažniau sapnuoja maži vaikai bei paaugliai, o suaugę – rečiau.

Mitologijoje košmarai laikyti tamsos demonų, tokių kaip inkubai ir sukubai veikla. Naktiniai košmarai – dažna siaubo literatūros, siaubo filmų tematika.

## Taip pat skaitykite
* Miego paralyžius
* Sapnas
* Sąmoningas sapnas
Grambuoliukai

**Grambuoliukai** (*Rutelidae*) - vabalų (*Coleoptera*) šeima. Vabalai smulkūs ir vidutinio dydžio, panašūs į grambuolius.

Anksčiau ši šeima buvo priskiriama plokštėtaūsių šeimai.

Lietuvoje rastos 7 rūšys:

## Šaltiniai
Jonas Starkus

**Jonas Adolfas Starkus** (1895 m. birželio 19 d. Rudaminos kaime, dab. Lazdijų rajonas – 1968 m. rugsėjo 15 d. Bajone, Niujorko valstija, JAV) – Romos katalikų kunigas, pedagogas, bažnytinės teisės daktaras.

## Biografija
Mokėsi Marijampolės gimnazijoje ir Seinų kunigų seminarijoje. Studijavo Peterburgo dvasinėje akademijoje. Romos Apolinaro universitete apgynė disertaciją, jam buvo pripažintas bažnytinės teisės daktaro laipsnis. Nuo 1923 m. Seinų „Žiburio“ gimnazijos Lazdijuose mokytojas, vėliau – direktorius. 1936 m. išvyko į JAV, kur iki 1942 m. mokytojavo, po to dirbo pastoracinį darbą.

## Bibliografija
* Jonas Starkus. Seinų žiburio gimnazija. Marijonu Sp., Marijampolė, 1935
* Jonas Starkus. Lietuvių kalbos gramatika (Skiriama amerikiečiams). Thompson, Conn., Marianapolio Kolegija, 1938
Jonas Juška

**Jonas [[Juška]]**:

* Jonas Juška (1815) – kalbininkas;
* Jonas Juška (1919) – vargonininkas.
Antanas Martynaitis

**Antanas Martynaitis-Marcinskas** (1821 m. birželio 21 d. Vaivadiškės kaime, Gelgaudiškio valsčius – m. po 1880 m.) – Romos katalikų kunigas, kanauninkas.

## Biografija
Gelgaudiškio dvaro savininkas, baronas von Keudelis () nuo mažens finansiškai rėmė savo girių sargo sūnų Antaną Martynaitį, kuris mokėsi Seinuose, Marijampolėje ir Suvalkuose. 1845 m. įstojo į Varšuvos šv. Kryžiaus dvasinę seminariją, vėliau perėjo į Varšuvos šv. Jono seminariją, kurią baigė teologijos kandidato laipsniu. 1849 m. įšventintas kunigu. 1856–1858 m. buvo Varšuvos šv. Jono seminarijos viceregentas. Nuo 1858 m. – Varšuvos dvasinės akademijos dvasios tėvas ir konsistorijos fiskalas. 1862–1867 m. akademijos vicerektorius. Varšuvos arkidiecezijos, o vėliau – Lovičo kolegiato garbės kanauninkas. Padėjo mokytis savo pusbroliui klierikui Martynui Sederavičiui, vėliau tapusiu žinomu knygnešiu. Lenkiškai parašė religinę knygutę, kurią M. Sederavičius išvertė ir savo lėšomis išleido:
* * Pritajsimas Wajkialu prie Spawiednes ir Komunijos szwentos / iszwersta ant lietuwiszko liežuwio isz knigu Kunigo A. Marcinsko. Kan. S. Teologijos… - Iszspaudim's naujas ant lietuwiszko liežiuwio. Petropile, 1880* (Iš tiesų išspausdinta O. Mauderodės spaustuvėje Tilžėje 1887 m.)
2009 m. FIFA konfederacijų taurė

**2009 m. FIFA Konfederacijų taurė** – aštuntasis Konfederacijų taurės turnyras, vykęs 2009 m. birželio 14-28 dienomis Pietų Afrikos Respublikoje. Varžybose dalyvavo 8 komandos iš visų žemynų. Čempionais tapo Brazilijos rinktinė.

## Dalyviai
*  – 2007 m. Copa América čempionai
*  – 2007 m. CONCACAF Aukso taurės čempionai
*  – 2006 m. Afrikos Tautų taurės čempionai
*  – 2007 m. AFC Azijos taurės čempionai
*  – UEFA Euro 2008 čempionai
*  – 2008 m. OFC Tautų taurės čempionai
*  – 2006 m. pasaulio čempionai
*  – šeimininkai

## Stadionai

## Grupių turnyras

### A grupė

----

----

----

----

----

### B grupė

----

----

----

----

----

## Atkrintamosios varžybos

### Pusfinaliai

----

### Dėl trečios vietos

### Finalas

## Rezultatyviausi žaidėjai

;5 įvarčiai
*  Luís Fabiano
;3 įvarčiai
*  Fernando Torres
*  David Villa
*  Clint Dempsey
;2 įvarčiai
*  Kaká
*  Mohamed Zidan
*  Giuseppe Rossi
*  Katlego Mphela
*  Bernard Parker
*  Daniel Güiza
*  Landon Donovan

;1 įvartis
*  Daniel Alves
*  Felipe Melo
*  Juan
*  Lúcio
*  Maicon
*  Robinho
*  Homos
*  Mohamed Shawky
*  Daniele De Rossi
*  Xabi Alonso
*  Cesc Fàbregas
*  Fernando Llorente
*  Jozy Altidore
*  Michael Bradley
*  Charlie Davies
;Į savo vartus
*  Andrea Dossena (už Braziliją)
Anton Ferdinand

**Anton Julian Ferdinand** (g. 1985 m. vasario 18 d. Peckham, Londone) – Anglijos futbolininkas, Sunderland AFC klubo ir buvęs Anglijos jaunių rinktinės (iki 21 m.) gynėjas.

## Klubai

**West Ham United**

Prisijungė prie West Ham kaip stažuotojas, 2002 m. gruodį, komandoje debiutavo 2003 m. rugpjūtį ir padėjo pasiekti pergalę 2-1 prieš Preston North End. Laimėjo Premier lygos futbolininko mėnesio apdovanojimą 2006 m. sausio mėn.

2007 m. kovo mėnesį buvo atskleista, kad Ferdinandas gavo bausmę, kuri prilygsta dviejų savaičių darbo užmokesčiui (maždaug £ 45 000) už melagingus pranešimus apie savo buvimo vietą. Ferdinandas sakė klubui, kad jam reikia eiti į Isle of Wight aplankyti savo močiutės, kai iš tikrųjų, jis nuvyko į Pietų Karoliną švęsti savo 22 gimtadienio.
West Ham pralaimėjo išlikimo rungtynes Charlton Athletic 0-4.

**Sunderland AFC**

2008 m. rugpjūčio 27 d. pasirašė sutartį su Sanderland ekipa už neatskleidžiamą mokestį. Pranešama, kad maždaug £ 8 mln.

## Tarptautinė karjera
Pakviestas atstovauti Anglijos 21 rinktinę, debiutavo – rungtynėse prieš Ukrainą, kuriose šventė pegalę 3-1 Riverside Stadium 2004 m. rugpjūčio 17 d.

Ferdinandas buvo atrinktas dalyvauti Anglijos U21 komandoje UEFA Under-21 futbolo čempionate Nyderlanduose. Turnyro pradžioje sužaidė vienerias rungtynes kaip atsarginis pusfinalyje prieš šeimininkus. Rungtynės baigėsi 1-1, po papildomo laiko ir baudos smūgių, Nyderlandai laimėjo 13-12. Tai buvo jo galutinis dalyvavimas čempionate už U21.

## Šaltiniai